

|  |  |
| --- | --- |
| **ZÁMER NÁRODNÉHO PROJEKTU PRE PROGRAM SLOVENSKO 2021 - 2027** | |
| **Názov národného projektu (ďalej aj „NP“)** | **Integrácia štátnych príslušníkov tretích krajín vrátane migrantov** |
| **Poskytovateľ** | **Ministerstvo práce, sociálnych vecí a rodiny SR** |
| **Celkové oprávnené výdavky NP (v EUR)** | **8 138 477,20 €** |

|  |  |
| --- | --- |
| **Identifikácia budúceho žiadateľa[[1]](#footnote-1)** | |
| **Obchodné meno / názov** | Ministerstvo práce, sociálnych vecí a rodiny SR |
| **Sídlo** | Špitálska 4,6,8 ; 816 43 Bratislava |
| **Právna forma** | 321 – Rozpočtová organizácia |
| IČO | 00681156 |
| Štatutárny orgán | |
| **Meno a priezvisko štatutára** | Erik Tomáš |

|  |  |
| --- | --- |
| **Identifikácia budúceho partnera[[2]](#footnote-2)** | |
| **Obchodné meno / názov** | Ministerstvo vnútra SR |
| **Sídlo** | Pribinova 2, 812 72 Bratislava |
| **Právna forma** | 321- rozpočtová organizácia |
| **IČO** | 00151866 |
| **Štatutárny orgán** | |
| **Meno a priezvisko štatutára** | Matúš Šutaj Eštók |

|  |  |
| --- | --- |
| **Zdôvodnenie potreby NP, konkrétneho žiadateľa a partnerov** | |
| **Vysvetlite, prečo je nevyhnutné realizovať NP,** **prípadne ako budú využité výstupy projektu. Zdôvodnite čo najpodrobnejšie prečo nemôže byť projekt realizovaný prostredníctvom výzvy na DOP na predkladanie žiadostí o NFP? Odôvodnenie vylúčenia výberu projektu prostredníctvom výzvy (prostredníctvom „súťažného postupu“).**  **(napr. porovnanie s realizáciou prostredníctvom projektu realizovaného na základe výzvy na DOP vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).** | Realizovanie národných projektov oproti dopytovo – orientovaným výzvam je efektívnejšie pre napĺňanie cieľov Stratégie Európy 2020 a to hlavne z nasledujúcich dôvodov:   1. národné projekty sú efektívnym nástrojom na podporu systémových a inovačných zmien, rozvoja a profesionalizácie sociálnej práce v praxi; 2. národné projekty sú nástrojom, ktorý aktívnym spôsobom prispieva k plneniu výkonnostného rámca Programu Slovensko 2021-2027; 3. národné projekty poskytujú zapojeným subjektom administratívnu, finančnú a metodickú podporu, ktorá je v prípade vybraných subjektov žiaduca a nevyhnutná.   Vzhľadom na zameranie zadefinovaných aktivít, ich celospoločenský záber a dopad na území SR je nevyhnutné, aby bol navrhovaný projekt realizovaný formou národného projektu, prijímateľom v spolupráci s partnerom, ktorí disponujú a skúsenosťami v predmetnej oblasti.  Predkladaný zámer národného projektu (zámer NP) nadväzuje na implementáciu dvoch synergických národných projektov „Pomoc osobám z Ukrajiny pri ich vstupe a integrácii na území SR – MNO“ a „Pomoc osobám z Ukrajiny pri ich vstupe a integrácii na území SR – samospráva“, financovaných v rámci iniciatívy EU-CARE z prostriedkov Operačného programu Ľudské zdroje.  Doterajšia implementačná prax národných projektov poukazuje na pozitívne referencie voči formátu distribúcie podpory užívateľom, preto v zámere NP navrhujeme zotrvanie v tomto formáte.  Ďalšími výhodami realizácie národného projektu oproti projektom realizovaným prostredníctvom dopytovo-orientovaných výziev na predkladanie žiadostí o NFP sú:   * nízka administratívna náročnosť pre zapojené subjekty - nie je potrebné vypracovávať projekt, ovládať projektové a finančné riadenie projektov ESF a prácu v systéme ITMS, * vysoká preferencia a motivácia zapojenia sa subjektov do NP, * zjednodušené vykazovanie, pravidelné financovanie transferov pre zapojené subjekty, * eliminácia neoprávnených výdavkov a nezrovnalostí a ich vymáhania od zapojených subjektov, * pravidelná kontrola a metodické vedenie výkonu u zapojených subjektov, * implementácia národného projektu prispieva k efektívnejšiemu a hospodárnejšiemu spôsobu čerpania fondov EÚ |
| **Dôvod určenia budúceho žiadateľa národného projektu.[[3]](#footnote-3) Má budúci žiadateľ osobitné, jedinečné kompetencie na implementáciu aktivít národného projektu priamo**  **zo zákona, osobitných právnych predpisov, resp. má budúci žiadateľ jedinečné postavenie na trhu a/alebo jedinečnú expertízu či kompetencie?** | MPSVR SR ako Sprostredkovateľský orgán pre Cieľ politiky 4 v zmysle zákona 121/2022 Z.z. a zároveň v súlade s P SK na roky 2021-2027 zodpovedá za implementáciu opatrení v rámci ŠC 4.9 podpora sociálno ekonomickej integrácie štátnych príslušníkov tretích krajín, vrátane migrantov.  Operácie dlhodobej integrácie štátnych príslušníkov tretích krajín, vrátane migrantov budú v programovom období 2021-2027 financované zo zdrojov ESF+ budú zamerané na strednodobú a dlhodobú integráciu, najmä opatrenia týkajúce sa zamestnanosti a integrácie štátnych príslušníkov tretích krajín na trh práce a ich začleňovania do spoločnosti. |
| **Zdôvodnenie potreby partnera národného projektu (ak relevantné)[[4]](#footnote-4).**  **Uveďte kritériá pre výber partnera[[5]](#footnote-5).**  **Má partner jedinečné postavenie**  **na implementáciu týchto aktivít? (áno/nie) Ak áno, na akom základe?[[6]](#footnote-6)** | Ministerstvo vnútra SR (ďalej len „MV SR“) a jeho organizačná zložka Úrad splnomocnenca Vlády SR pre rozvoj občianskej spoločnosti (ďalej len „ÚSV ROS)“, ktorý je na základe štatútu schváleného uznesením vlády SR č. 309/2012 poradným orgánom vlády SR pre otázky súvisiace s rozvojom občianskej spoločnosti zabezpečujú efektívnu komunikáciu a posilňujú spoluprácu mimovládnych neziskových organizácií a verejnej správy pri príprave a implementácii verejných politík a pri realizácii opatrení definovaných v týchto politikách. ÚSV ROS sprostredkúva medzisektorovú komunikáciu a podporuje vytváranie medzisektorovej spolupráce a koordinácie, s dôrazom na poskytovanie služieb vo verejnom záujme zo strany MNO. ÚSV ROS je unikátnym subjektom, ktorý má skúsenosti s dizajnovaním a implementáciou projektov a podporných schém zameraných na skupinu subjektov v sektore občianskej spoločnosti, v zmysle §2 Zákona č. 436/2018 Z.z. o registri mimovládnych neziskových organizácií a o zmene a doplnení niektorých zákonov. Na zákalde uvedeného je ÚSVRoS jedinečným partnerom pre dosiahnutie cieľa predkladaného projektu. |

|  |  |
| --- | --- |
| **Uveďte akým spôsobom boli do prípravy NP zapojení relevantní partneri v súlade s článkom 8 nariadenia o spoločných ustanoveniach[[7]](#footnote-7). V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti. V prípade nezapojenia partnerov do prípravy NP, uveďte dôvody ich nezapojenia. Konkrétne ide o:**  **regionálne, miestne, mestské a ostatné orgány verejnej správy;**  **hospodárskych a sociálnych partnerov; občiansku spoločnosť;**  **výskumné organizácie a univerzity.** | Pri tvorbe zámeru NP prebehla séria interných aj verejných konzultácií s partnermi. Samosprávy, nadácie a iné mimovládne neziskové organizácie boli aktívne zapojené do tvorby stratégie, stanovenia cieľov a vypracovania konkrétnych aktivít projektu. Ich názory a odporúčania boli zohľadnené, čím sa dosiahol vyvážený a komplexný pohľad na problematiku integrácie štátnych príslušníkov tretích krajín vrátane migrantov.  Do prípravy zámeru NP boli zapojení relevantní zainteresovaní aktéri, zástupcovia občianskej spoločnosti aj prostredníctvom diskusií k nastaveniu parametrov poskytovania finančnej pomoci užívateľom. Sprostredkovatelia zároveň zohrali rolu v sprostredkovaní komunikácie medzi ostatnými zainteresovanými stranami. Ich aktívna účasť na príprave projektu bola zameraná na zabezpečenie súladu cieľov projektu s potrebami užívateľov a dosiahnutie udržateľnosti projektových aktivít v dlhodobom horizonte.  Taktiež boli zapojené mnohé mimovládne organizácie, ktoré zohrali pri príprave projektu dôležitú úlohu prostredníctvom siete regionálnych koordinátorov, ktorí pracovali v rámci NP “Pomoc osobám z Ukrajiny pri ich vstupe a integrácii na území SR – Samospráva.“ Títo koordinátori, so zázemím v rôznych lokalitách, poskytli cennú spätnú väzbu z uvedeného projektu, čo bolo kľúčové pri príprave predkladaného zámeru NP. Ich skúsenosti, získané v teréne, boli integrované do zámeru NP s cieľom aby bola zabezpečená reálna relevancia a účinnosť plánovaných aktivít. |
| **Projekt so špecifickým určením pre marginalizované rómske komunity.[[8]](#footnote-8)** | nie |

|  |  |
| --- | --- |
| **Identifikácia projektu** | |
| **Názov projektu/akronym** | **Integrácia štátnych príslušníkov tretích krajín vrátane migrantov** |
| **NACE projektu[[9]](#footnote-9)** | všeobecná verejná správa |
| **Štátna pomoc** | Mimo schém štátnej pomoci a pomoci de minimis |
| **Kategórie regiónov** | MRR (v prípade projektu pôjde o aplikovanie flexibility v rámci ESF+ podľa článku 63 ods. 3 nariadenia o spoločných ustanoveniach). |
| **Projekt s relevanciou k Integrovaným územným stratégiám** | NIE |
| **Projekt s relevanciou k Udržateľnému rozvoju miest** | NIE *(pokiaľ vo výzve nie je uvedené inak)* |
| **Cieľ politiky súdržnosti** | 4 Sociálnejšia a inkluzívnejšia Európa implementujúca Európsky pilier sociálnych práv |
| **Program** | Program Slovensko |
| **Fond** | ESF+ |
| **Priorita** | 4P5 Aktívne začlenenie a dostupné služby |
| **Špecifický cieľ[[10]](#footnote-10)** | ESO4.9 Podpora sociálno-ekonomickej integrácie štátnych príslušníkov tretích krajín vrátane migrantov |
| **Aktivita/akcia v súlade s P SK** | **Individualizovaná pomoc osobám, ktorým bol udelený azyl alebo poskytnutá doplnková ochrana, a to aj formou finančných príspevkov** |
| **Opatrenie (ak je to relevantné)** |  |
| **Kategorizácia za konkrétne špecifické ciele** | |
| **Oblasť intervencie** | 157. Opatrenia na podporu sociálnej integrácie štátnych príslušníkov tretích krajín |
| **Typ územia** | 33. Iné prístupy – žiadne územné zameranie |
| **Forma financovania** | 1. Grant |

|  |  |
| --- | --- |
| Miesto realizácie projektu | |
| Štát | Slovenská republika |
| Región (NUTS II) | Bratislavský krajZápadné Slovensko[Stredné Slovensko](https://sk.wikipedia.org/wiki/Stredn%C3%A9_Slovensko)Východné Slovensko |
| Vyšší územný celok (NUTS III) | [Bratislavský kraj](https://sk.wikipedia.org/wiki/Bratislavsk%C3%BD_kraj)[Trnavský kraj](https://sk.wikipedia.org/wiki/Trnavsk%C3%BD_kraj)[Trenčiansky kraj](https://sk.wikipedia.org/wiki/Tren%C4%8Diansky_kraj)Nitriansky kraj[Žilinský kraj](https://sk.wikipedia.org/wiki/%C5%BDilinsk%C3%BD_kraj)[Banskobystrický kraj](https://sk.wikipedia.org/wiki/Banskobystrick%C3%BD_kraj) [Prešovský kraj](https://sk.wikipedia.org/wiki/Pre%C5%A1ovsk%C3%BD_kraj) [Košický kraj](https://sk.wikipedia.org/wiki/Ko%C5%A1ick%C3%BD_kraj) |

|  |  |
| --- | --- |
| Predpokladaný časový rámec[[11]](#footnote-11) | |
| Dátum vyhlásenia výzvy vo formáte mesiac/rok | júl 2024 |
| Plánovaný štvrťrok podpísania zmluvy o NFP s prijímateľom (ak je to relevantné) | III. štvrťrok 2024 |
| Plánovaný štvrťrok spustenia realizácie NP | III. štvrťrok 2024 |
| Predpokladaná doba realizácie NP v mesiacoch | 01/2024 – 08/2026 t.j. 32 mesiacov |

|  |
| --- |
| **Popis projektu** |
| **Stručný popis projektu**  NP bude realizovaný prijímateľom, ktorým bude Ministerstvo práce, sociálnych vecí a rodiny SR v spolupráci s partnerom Ministerstvom vnútra SR. Doba realizácie hlavnej aktivity je plánovaná maximálne na 24 mesiacov v období medzi 01/2024-06/2026) s dopadom na celé územie SR.  Cieľom národného projektu je zabezpečiť systémové, transparentné a efektívne poskytovanie finančných príspevkov subjektom, ktoré zabezpečujú implementáciu sociálno- ekonomických integračných aktivít v prospech osôb cieľovej skupiny. Projekt zabezpečí pokračovanie realizácie aktivít, ktoré boli podporené z prostriedkov EU CARE z OP ĽZ s dôrazom na posilnenie kvality poskytovaných aktivít dlhodobej integrácie osobám cieľovej skupiny a ich vplyv na začlenenie a kvalitu života v komunite.  Čiastkovým cieľom NP bude podpora tvorby a výkonu efektívnej migračnej politiky na národnej a regionálnej úrovni, prostredníctvom odborných kapacít partnera, ktorý bude zodpovedný za prenos informácií a skúseností z prostredia organizácií občianskej spoločnosti na národnú úroveň, vytvorenie priestoru pre medzisektorové rokovania, výmenu informácií a skúseností v oblasti tvorby a implementácie migračnej politiky na národnej a regionálnej úrovni.  NP bude realizovaný prostredníctvom jednej hlavnej aktivity **Poskytovanie finančných príspevkov užívateľom zabezpečujúcim dlhodobú integráciu osôb na území SR** a troch podaktivít, ktorými sú:  **1.1 Zabezpečenie podpory integrácie samosprávou**  Podaktivitu bude realizovať prijímateľ - MPSVR SR.  **1.2 Zabezpečenie podpory integrácie osôb mimovládnymi organizáciami**  Podaktivitu bude realizovať partner.  **1.3 Posilnenie koordinácie, spolupráce a výmeny informácií v oblasti integrácie príslušníkov tretích krajín vrátane migrantov**  Podaktivitu bude realizovať partner.  **Finančný príspevok bude poskytovaný formou jednotkových nákladov na hodinovú sadzbu celkovej ceny práce zamestnancov užívateľov realizujúcich aktivity zamerané na dlhodobú integráciu osôb cieľovej skupiny.**    Cieľovou skupinou v zmysle P SK sú štátni príslušníci tretích krajín, vrátane migrantov. Cieľové skupiny a užívatelia sú podrobnejšie popísaní v časti spôsob realizácie projektu. |
| **Popis východiskovej situácie** |
| 1. **Relevancia k východiskovým dokumentom**   Predkladaný zámer NP nadväzuje na dokumenty a priority definované v dokumentoch na Európskej a národnej úrovni. Tieto dokumenty pomenovávajú integráciu migrantov, cieľovú skupinu, oblasti, navrhujú opatrenia a očakávajné výsledky:   * Dôraz na: kontinuálny, dlhodobý a dynamický obojstranný proces vzájomného rešpektovania sa a recipročného uznávania práv a povinností všetkých obyvateľov, * Uplatňovanie princípov rovnosti, spravodlivosti a rešpektovania ľudskej dôstojnosti každého obyvateľa a obyvateľky krajiny, * Nástroje a opatrenia, ktoré umožnia cudzincom zaradiť sa na pracovný trh, ovládať štátny jazyk, mať prístup k vzdelaniu, zdravotnej starostlivosti, sociálnym službám, bývaniu umožniť ich účasť na občianskom a politickom živote, prípadne môžu viesť k udeleniu štátneho občianstva Slovenskej republiky, * Včasná integrácia.   Rovnako tak výsledky a pokroky z tohto projektu budú súčasťou návrhov na prispôsobenie politík, ktoré budú zabezpečovať udržateľné a efektívne opatrenia.  V podmienkach EÚ je oblasť migrácie a azylu dynamickou agendou s narastajúcou mierou harmonizácie, ako aj s nejasnými dopadmi na spoločnosť jednotlivých členských štátov EÚ. EÚ má spoločné politiky vzťahujúce sa na azyl a prisťahovalectvo od roku 1999. V uplynulom období prijala, najmä v súvislosti s migračnou situáciou od roku 2015, niekoľko strategických dokumentov, ktoré sú často sprevádzané aj legislatívnymi návrhmi.  Smernica EÚ v oblasti migrácie stanovuje súbor minimálnych podmienok pre vstup a pobyt, ako aj práv na rovnaké zaobchádzanie. Komisia už v roku 2016 zvýšila podporu na úsilie členských štátov zlepšiť integráciu migrantov, vypracovala akčný plán integrácie s opatreniami, ktoré sa majú vykonať na úrovni EÚ. Členské štáty sú podporované, aby vypracovali vo vlastných politikách opatrenia na riešenie niektorých oblastí, tie však Komisia nemonitoruje, spadajú do pôsobností členských štátov. Väčšina členských štátov má zavedené integračné politiky v rámci rôznych politík. Nie sú však systematicky zamerané na všetky skupiny osôb cieľovej skupiny projektu a neriešia sa ani všetky oblasti integrácie. Chýba účinné monitorovanie výsledkov integrácie na meranie pokroku a v prípade potreby aj prispôsobenie politík. Štúdie poukázali na to, že lepšia integrácia migrantov vedie k väčším dlhodobým ekonomickým, spoločenským a daňovým prínosom pre krajinu, v ktorej sa usídlili. Integrácia vyžaduje činnosti v mnohých oblastiach ako: vzdelávanie, zamestnanosť, bývanie, zdravotná starostlivosť a kultúra. Okrem návrhu opatrení je dôležité vedieť posúdiť aj ich dosah. V zásadách z roku 2004 sa integrácia vymedzuje ako dynamický, dlhodobý a priebežný obojsmerný proces vzájomného prispôsobovania sa. Teda spoločenský proces, ktorý zahŕňa cieľovú skupinu aj prijímajúcu spoločnosť. Čím skôr integrácia začne, tým je pravdepodobnejšie, že bude úspešná. Rovnaké práva a nediskriminácia sú dôležité faktory pre úspešnú integráciu.  Dokumenty na národnej a európskej úrovni, ktoré sa venujú integrácii cieľovej skupiny sú:  Národná a európska legislatíva.  Nový pakt o migrácii a azyle <https://commission.europa.eu/strategy-and-policy/priorities-2019-2024/promoting-our-european-way-life/new-pact-migration-and-asylum_sk>  Akčný plán pre integráciu a začlenenie 2021 – 2027 <https://eur-lex.europa.eu/legal-content/SK/TXT/HTML/?uri=CELEX%3A52020DC0758>  Dokument Ministerstva vnútra SR: Migračná politika SR s výhľadom do roku 2025   * potreba existencie koordinovaných a navzájom prepojených nástrojov a opatrení * cieľom SR je aj posilnenie a rozšírenie možností, spôsobu a foriem financovania integračných opatrení s dôrazom na systémové financovanie a efektívne využívanie finančných prostriedkov z fondov EÚ a ďalších alternatívnych mimorozpočtových zdrojov.   Dokument MPSVR SR: Integračná politika Slovenskej republiky (2014)   * realizácia integračnej politiky vychádza z koordinovanej spolupráce štátnych orgánov, orgánov miestnej štátnej správy, samosprávy ako aj samotných komunít cudzincov a predpokladá zapojenie mimovládnych a iných organizácií pôsobiacich v oblasti integrácie cudzincov. * odporúča využívať finančné prostriedky zo zdrojov Európskej únie v rámci integračných projektov.   Dokument MPSVR SR: Akčný plán migračnej politiky v podmienkach Ministerstva práce, sociálnych vecí a rodiny Slovenskej republiky s výhľadom do roku 2025  Dokument: Uznesenie Rady vlády SR pre mimovládne neziskové organizácie č. 3/2022, z 15.3.2022 k situácii na Ukrajine.  Dokument: SK - Program Slovensko - SK - ERDF/CF/JTF/ESF+  Realizáciou NP sa prispeje k plneniu Tematických základných podmienok: „Národný strategický politický rámec aktívnej politiky trhu práce so zreteľom na usmernenia politík zamestnanosti “, „Národný strategický politický rámec pre sociálne začlenenie a znižovanie chudoby “a „Národný strategický politický rámec pre rodovú rovnosť “.  Akčný plán Stratégie Európskej únie pre podunajskú oblasť - podporované aktivity NP sú v súlade s cieľmi v prioritne v oblasti 9 v akcii 4 „Boj proti chudobe a podpora sociálnej inklúzie pre všetkých “ a v akcii 3 „Integrácia zraniteľných skupín trhu práce“.  Akčný plan Európskeho piliera sociálnych práv – podporované aktivity NP prispievajú k dosahovaniu cieľa v oblasti inkluzívneho rastu zamestnanosti a k znižovaniu počtu osôb ohrozených chudobou a sociálnym vylúčením.  Národný akčný plan Európskej záruky pre deti v Slovenskej republike s výhľadom do roku 2023 – podporované aktivity prispievajú k znižovaniu počtu detí štátnych príslušníkov tretích krajín, vrátane migrantov, ktoré sú ohrozené chudobou a sociálnym vylúčením.   1. **Predchádzajúce analýzy**   Pravidelné štatistiky MVSR v oblasti azylu a migrácie  Štatistiky UNHCR  Interné prieskumy ÚSVROS v prostredí mimovládnych neziskových organizácií. Zisťovania zamerané na kategorizáciu vykonávaných činností a poskytovaných služieb cieľovej skupine užívateľov projektu (prieskumy a štatistické zisťovanie v rokoch 2022 a 2023).  Interné štatistiky zapojených MNO v rámci NP “Pomoc osobám z Ukrajiny pri ich vstupe a integrácii na území SR – MNO“ - štruktúra a výška personálnych výdavkov a iných výdavkov, štruktúra pracovníkov a štruktúra zmluvných vzťahov.  Zhrnutie:  Aktuálne významnú časť osôb cieľovej skupiny tvoria ľudia z Ukrajiny. Migrácia a integrácia sa však netýka len ich. Pre časť z nich je nevyhnuté zabezpečiť bezprostrednú pomoc po prekročení hraníc. Kvalitatívne odlišná je práca a aktivity vedúce k ich integrácii a obojstrannému prispôsobovaniu sa tak cudzincov ako aj prijímajúceho obyvateľstva.  Štatistické údaje UNHCR hovoria, že na Slovensku evidujeme **112 352 jednotlivcov z Ukrajiny a 131 707 utečencov v rámci systému ochrany utečencov (údaje k 12.11.2023).**  Liga za ľudské práva zo štatistických údajov k 31.12.2020 hovorí, že na Slovensku bolo/žilo 150 012 cudzincov z čoho 60,53 % boli štátni príslušníci tretích krajín (90 806 osôb). Títo štátni príslušníci tretích krajín tvoria podiel 1.66 % na počte obyvateľov Slovenska. V porovnaní s údajmi v roku 2019 došlo k nárastu počtu štátnych príslušníkov tretích krajín o 5,8 %, teda v roku 2019 to bolo len 85 827 osôb. Z hľadiska typu pobytu prechodný pobyt malo 69 978 osôb, trvalý pobyt malo 20 775 osôb a tolerovaný pobyt malo 53 osôb. V roku 2020 bolo 46,43 % štátnych príslušníkov tretích krajín z Ukrajiny, 17,63 % zo Srbska a 7,49 z Vietnamu. V prvej desiatke sú ešte krajiny ako Rusko, Čína, Severné Macedónsko, Kórejská republika, Irán, USA a India.  Účelom pobytu cudzincov s prechodným pobytom v roku 2020 bolo predovšetkým zamestnanie (34,7 %), podnikanie (23,5 %), slovák žijúci v zahraničí (16,1 %), zlúčenie rodiny (13,4 %), štúdium (11,1 %) a ostatné (0,4 %).  Na Slovensku sa dlhodobo zdržiava veľký počet obyvateľov tretích krajín, pre ktorých je potrebné zabezpečiť včasnú integráciu, aby sme dosiahli aj čo najvyššiu úspešnosť. Samozrejme poskytovať širokú škálu opatrení a ponúkaných nástrojov.  **O MIGRÁCII NA SLOVENSKU**  Počet cudzincov s povolením na pobyt na Slovensku v decembri 2022: **278 595**   * Ich podiel na celkovej populácii Slovenska predstavuje 5,13 %. * Od vstupu SR do EÚ v roku 2004 počet cudzincov legálne žijúcich v SR narástol skoro dvanásťnásobne (z 22 108 migrantov v roku 2004 na 278 595 v roku 2022). * Ak by sa všetci cudzinci v SR sústredili na jednom mieste, vytvorili by mesto ako Košice a Poprad dokopy.   Podiel občanov ČR, Maďarska, Poľska, Rakúska a Ukrajiny v SR na počte cudzincov::**67,5 %**   * Tradične najpočetnejšiu kategóriu cudzincov u nás predstavujú občania susedných krajín, ktorých k Slovensku často viažu hlbšie pracovné, rodinné a iné sociálne väzby. * Ďalšou významnou skupinou migrantov sú občania juho- a východoeurópskych krajín (Rumunsko, Bulharsko, Rusko, Srbsko), ktorí tvoria 12,3 % všetkých cudzincov na Slovensku. * Občania z týchto krajín sformovali u nás v minulosti svoje komunity a ich rady ďalej rozširujú krajania prichádzajúci za štúdiom, prácou alebo z rodinných dôvodov. * Migranti z ázijských krajín (Vietnam, Čína, Kórejská republika a Thajsko), ktorí v minulosti boli dynamicky sa rozvíjajúcou skupinou cudzincov na Slovensku a v súčasnosti sa nárast ich počtu spomalil, tvoria spolu 4,6 % všetkých cudzincov na Slovensku, ich počet dosiahol 12 866. * Podiel občanov Ukrajiny na celkovom počte cudzincov v SR**: 56,3 %** * Spomedzi cudzincov z krajín mimo EÚ majú po Ukrajincoch (156 881) najväčšie zastúpenie na Slovensku občania Srbska (18 215), Vietnamu (8 215), Ruskej federácie (7 436) a Severného Macedónska (2 842). * Významný nárast zaznamenala skupina občanov z Ukrajiny, ktorí prichádzali na Slovensko v dôsledku vojny v ich rodnej krajine.   Podiel občanov z krajín mimo EÚ na celkovom počte cudzincov na Slovensku: **79,9 %**   * Tento podiel predstavuje cca 4,1 % celkovej populácie SR. * Ak by sa sústredili na jednom mieste, s populáciou 222 525 ľudí by občania z krajín mimo EÚ na Slovensku vytvorili mesto veľké takmer ako Košice.   Počet cudzincov zamestnaných v SR v roku 2022: **87 998**   * Na 28 domácich zamestnancov tak v súčasnosti pripadá jeden zamestnaný cudzinec. * Počet zamestnaných cudzincov v SR od jej vstupu do EÚ u nás vzrástol viac ako 26-násobne – z 3 351 osôb v roku 2004 na 87 998 v decembri 2022, z čoho bolo 56 876 štátnych príslušníkov krajín mimo EÚ. * V roku 2022 boli u nás zamestnaní cudzinci z približne 140 štátov sveta, najviac z Ukrajiny (33 419, zo Srbska (9 798), Rumunska (7 025), Česka (6 514) a Maďarska (5 574) . * Medzi pracujúcimi migrantmi výrazne prevyšujú muži, ktorí tvoria 62 % všetkých zamestnaných cudzincov.   Počet cudzincov, ktorí v roku 2022 nelegálne prekročili hranice alebo sa neoprávnene zdržiavali na území SR: **11 791**   * Od vstupu Slovenska do Európskej únie do roku 2014 poklesla v SR nelegálna migrácia osemnásobne: z 10 946 nelegálnych migrantov v roku 2004 na 1 304 migrantov v roku 2014. * V roku 2020 počet cudzincov, ktorí nelegálne prekročili hranice alebo sa neoprávnene zdržiavali na území SR, bol 1 295, v roku 2021 stúpol na 1 769 a v roku 2022 stúpol na 11 791.Jedným z dôvodov nárastu bol zvýšený migračný tok tranzitnej migrácie na trase zo západného Balkánu.   **547: Počet žiadostí o azyl v SR v roku 2022**   * O azyl v SR v roku 2022 najčastejšie žiadali občania Ukrajiny, Turecka, Maroka, Bangladéša a Ruskej federácie. * V roku 2022 Slovenská republika udelila azyl 23 osobám. * Na porovnanie: V roku 2004 požiadalo o udelenie azylu v SR 11 395 ľudí; za posledné roky sa počet žiadostí o azyl ustálil na niekoľko stoviek ročne. * Z celkového počtu 60 242 žiadostí o azyl od roku 1993 bol azyl udelený 926 osobám a 853 osobám bola udelená doplnková ochrana ako ďalšia forma medzinárodnej ochrany.  1. **Súvisiace projekty**   Predkladaný zámer NP priamo nadväzuje na už realizované NP “Pomoc osobám z Ukrajiny pri ich vstupe a integrácii na území SR – MNO” a Pomoc osobám z Ukrajiny pri ich vstupe a integrácii na území SR – samospráva. Navrhovaný NP je odlišný v tom, že rozširuje pôsobnosť integračných aktivít na všetkých štátnych príslušníkov z tretích krajín vrátane migrantov s cieľom ich dlhodobej integrácie.   1. **Problémové oblasti** 2. Nedostatok finančných prostriedkov:   Integrácia osôb cieľovej skupiny čelí problému nedostatku finančných prostriedkov na podporu integračných aktivít.   1. Identifikácia oprávnených užívateľov:   Správna identifikácia a overenie oprávnených užívateľov, t.j., MNO, je kritickým aspektom projektu. Nesprávna identifikácia môže viesť k nespravodlivému a neefektívnemu prerozdeľovaniu finančných prostriedkov.   1. Rozsiahlosť integračných aktivít:   Integračné aktivity pre štátnych príslušníkov z tretích krajín sú širokospektrálne a rôznorodé. Projekt musí riešiť výzvu v správnom zameraní a prerozdeľovaní finančných prostriedkov tak, aby pokryl rôzne potreby a oblasti integrácie.   1. Komunikácia a spolupráca s užívateľmi NP:   Efektívna komunikácia a spolupráca s MNO s dlhodobou skúsenosťou v integračných aktivitách je kľúčová. Nedostatočná komunikácia môže viesť k nesprávnemu porozumeniu cieľov projektu a jeho realizácii.   1. Zahrnutie rôznych skupín užívateľov:   Projekt sa zameriava na viaceré skupiny, vrátane migrantov, žiadateľov o azyl aj odídencov z Ukrajiny. Je potrebné zabezpečiť, aby boli všetky tieto skupiny primerane zahrnuté a aby boli ich jedinečné potreby a výzvy zohľadnené.   1. Monitorovanie a hodnotenie úspešnosti:   Nedostatok systému monitorovania a hodnotenia úspešnosti môže brániť schopnosti projektu poskytovať hodnotné informácie o dosiahnutých výsledkoch a efektívnosti integračných aktivít.   1. Aktualizácia a prispôsobenie projektu:   S rastúcim počtom migrantov a meniacimi sa potrebami integrácie je kľúčové mať mechanizmy na pružné aktualizovanie a prispôsobovanie projektu, aby reagoval na dynamiku situácie.   1. Právne a etické otázky:   Projekt sa musí vyrovnávať s rôznymi právnymi a etickými otázkami spojenými s poskytovaním integračných služieb pre osoby z tretích krajín.   1. Zabezpečenie dlhodobej udržateľnosti:   Projekt musí hľadať spôsoby, ako zabezpečiť dlhodobú udržateľnosť svojich aktivít, aby mohol pokračovať v podpore integrácie aj po skončení pridelených finančných prostriedkov.   1. Zodpovednosť za riadenie procesu:   Jasná definícia zodpovednosti a efektívne riadenie procesu projektu sú nevyhnutné pre zabezpečenie úspešnej implementácie a dosiahnutie stanovených cieľov. |
| **Spôsob realizácie aktivít projektu** |
| Vo vzťahu k Programu Slovensko 2021 – 2027 predkladaný zámer NP adresne prispieva k plneniu Špecifického cieľa: ESO4.9. Podpora sociálno-ekonomickej integrácie štátnych príslušníkov tretích krajín vrátane migrantov“ a bude realizovaný prostredníctvom nasledujúceho **typu akcie:**  ● **individualizovaná pomoc osobám, ktorým bol udelený azyl alebo poskytnutá doplnková ochrana, a to aj formou finančných príspevkov.**  **Cieľovou skupinou v zmysle P SK sú:** Štátni príslušníci tretích krajín, vrátane migrantov – uvedený pojem zahŕňa:  - v zmysle zákona o pobyte cudzincov:   * štátny príslušník tretej krajiny s legálnym pobytom na území SR.   - v zmysle zákona o azyle:   * žiadateľ o udelenie azylu; * osoba s udeleným azylom (azylant); * cudzinec, ktorému bola poskytnutá doplnková ochrana; * žiadateľ o dočasné útočisko; * osoba s dočasným útočiskom (odídenec).   Iné:   * občania v mestách a obciach, v ktorých cudzinci žijú a pracujú; * zamestnanci štátnej a verejnej správy; * pracovníci mimovládnych a neziskových organizácií.   - v zmysle Odporúčania Rady, ktorým sa stanovuje Európska záruka pre deti:   * deti v núdzi.   Hlavnou aktivitou predkladaného zámeru NP bude: **Poskytovanie finančných príspevkov užívateľom zabezpečujúcim dlhodobú integráciu osôb na území SR a bude spolu s podaktivitami realizovaná v období medzi od 1.1.2024 – 30.06.2026, v trvaní maximálne 24 mesiacov.**  Nepriaznivá životná situácia osôb prichádzajúcich na územie SR bude riešená prostredníctvom realizácie rôznych aktivít, ktoré majú charakter a povahu sociálnej služby krízovej intervencie (je ich možné subsumovať pod sociálne služby krízovej intervencie v zmysle zákona č. 448/2008 Z. z. Zákon o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov), a to so zámerom uľahčiť ich kontakt so sociálnym prostredím, podporiť lepší prístup k službám a tým podporiť ich začlenenie do spoločnosti. Predmetom podpory budú len aktivity zabezpečované pre osoby z cieľovej skupiny bezplatne.  Hlavná aktivita bude realizovaná prostredníctvom troch **podaktivít:**  **1.1 Zabezpečenie podpory integrácie osôb samosprávou** - podaktivitu **bude realizovať žiadateľ MPSVR SR.**  V rámci podaktivity budú poskytované finančné príspevky užívateľom projektu na refundáciu personálnych výdavkov zamestnancov užívateľov, ktorí realizujú aktivity dlhodobej integrácie na území SR s dopadom na uľahčenie začlenenia a zlepšenie kvality života v komunite.  Finančný príspevok sa bude poskytovať formou jednotkových nákladov na hodinovú sadzbu celkovej ceny práce zamestnancov užívateľov, ktorí realizujú aktivity zamerané na dlhodobú integráciu osôb cieľovej skupiny**.**  **Oprávnenými užívateľmi, ktorým bude poskytovať finančné príspevky žiadateľ MPSVR SR sú:**  a) mesto/obec v súlade so zákonom SNR č. 369/1990 Zb. o obecnom zriadení v znení neskorších predpisov, b) právnická osoba zriadená mestom/obcou, v zmysle zákona 523/2004 Z.z. o rozpočtových pravidlách verejnej správy a o zmene a doplnení niektorých zákonov, c) vyššie územné celky v zmysle zákona č. 302/2001 Z. z. o samospráve vyšších územných celkov,  d) právnická osoba zriadená vyšším územným celkom, v zmysle zákona 523/2004 Z.z. o rozpočtových pravidlách verejnej správy a o zmene a doplnení niektorých zákonov,  e) Úrad komisára pre deti a Úrad komisára pre osoby so zdravotným postihnutím zriadení v zmysle zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov;  f) regionálne úrady školskej správy ako zriaďovatelia centier poradenstva a prevencie a špecializovaných centier poradenstva a prevencie v zmysle zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov  **1.2 Zabezpečenie podpory integrácie osôb mimovládnymi organizáciami** podaktivitu bude realizovať partner MV SR.  Užívatelia si budú môcť požiadať o poskytnutie finančného príspevku na činnosť ich zamestnancov, ktorí budú realizovať aktivity zamerané na dlhodobú integráciu osôb cieľovej skupiny. Finančný príspevok sa bude poskytovať formou jednotkových nákladov na hodinovú sadzbu celkovej ceny práce zamestnancov užívateľov, ktorí realizujú aktivity zamerané na dlhodobú integráciu osôb cieľovej skupiny**.**  **Oprávnenými užívateľmi, ktorým bude poskytovať finančné príspevky partner MV SR sú:**  a) občianske združenia podľa Zákona č. 83/1990 z. z. o združovaní občanov  b) nadácia podľa Zákona č. 34/2002 z. z. o nadáciách  c) nezisková organizácia poskytujúca všeobecne prospešné služby podľa Zákona č. 213/1997 Z. z.  d) organizácia registrovaná podľa Zákona č. 116/85 Zb. o podmienkach činnosti organizácii s medzinárodným prvkom alebo medzinárodná medzivládna organizácia pôsobiaca na území SR  e) združenie právnických osôb podľa zákona č. 40/1964 Zb.  f) Slovenský Červený kríž podľa Zákona č. 460/2007 Z. z. o Slovenskom Červenom kríži  g) účelové zariadenie cirkvi a náboženskej spoločnosti  h) štátom uznaná cirkev alebo náboženská spoločnosť ako zriaďovateľ centier poradenstva a prevencie a špecializovaných centier poradenstva a prevencie v zmysle zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov;  i) iná právnická osoba alebo fyzická osoba ako zriaďovateľ centra poradenstva a prevencie a špecializovaných centier poradenstva a prevencie v zmysle zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov;  **Spoločné podmienky pre poskytnutie finančného príspevku užívateľom definovaným v rámci podaktivít 1.1 a 1.2:**  V rámci podaktivít 1.1 a 1.2 budú **žiadateľom a partnerom realizované nasledovné úlohy:**  a) zverejnenie výzvy pre užívateľov o možnosti zapojenia sa do realizácie projektu  b) výberový proces užívateľov v súlade s kritériami definovanými vo výzve  c) zabezpečenie zmluvného procesu s vybraným užívateľmi  d) zabezpečenie procesu kontroly dodržania podmienok poskytnutia finančných príspevkov užívateľom  e) poskytovanie platieb užívateľom  **Predmetom podpory budú nasledovné činnosti alebo súbor činností (podporované činnosti):**   * poskytovanie všeobecných informácií a poradenstva, najmä v oblastiach týkajúcich sa zamestnávania, vzdelávania, zdravotnej starostlivosti, bývania, sociálneho zabezpečenia, či uplatňovania právnych nárokov vo všeobecnosti, * zabezpečovanie aktivít a programov vytváraných za účelom zvýšenia účinnosti podpory integrácie, najmä v oblastiach týkajúcich sa zamestnávania, vzdelávania, zdravotnej starostlivosti (vrátane psychologickej a sociálnej podpory), bývania, sociálneho zabezpečenia, kultúry, športu, či uplatňovania právnych nárokov vo všeobecnosti, * aktivity a programy na komunitnej úrovni a komunitné organizovanie, * informačné a osvetové aktivity smerom k širokej verejnosti, * zabezpečovanie inštruktáže a podporných, metodických a koordinačných činností.   Do realizácie podaktivity 1.1 a 1.2 na poskytnutie finančného príspevku sa budú môcť zapojiť užívatelia na základe dokumentu **„Výzva na predkladanie žiadostí na zapojenie sa do národného projektu“**. Dokument bude zverejnený na webovom sídle žiadateľa a partnera. Finančné príspevky budú užívateľom poskytované na základe vopred dohodnutých podmienok, ktoré budú uvedené vo vyhlásenej výzve na zapojenie sa do NP a v zmluve o spolupráci.  **Užívatelia budú musieť zároveň splniť nasledovné kritériá na zapojenie sa do NP:**   * preukázateľná skúsenosť s realizáciou integračných aktivít zameraných na cieľovú skupinu projektu (zmluva o spolupráci, ktorej predmetom bola implementácia projektov súvisiacich s integráciou osôb cieľovej skupiny tohto projektu alebo výročná správa, správa o činnosti, opis činností za obdobie preukázanej skúsenosti alebo zdokumentovanie príspevkov na sociálnych sietiach, v médiách vrátane fotodokumentácie s komentármi dokazujúce vykonávanie integračných aktivít v minulom období, a iné ), * intervenčná logika projektového zámeru užívateľa - plán a opis činností, ktoré budú poskytované cieľovej skupine v rámci dlhodobých integračných aktivít.   **1.3 Posilnenie koordinácie, spolupráce a výmeny informácií v oblasti integrácie príslušníkov tretích krajín vrátane migrantov**  Podaktivita 1.3 predkladaného NP nadväzuje na výsledky NP 312111DCD2 „Pomoc osobám z Ukrajiny pri ich vstupe a integrácii na území SR – samospráva“.  Počas implementácie projektu organizačná jednotka MV SR - ÚSV ROS ako partner projektu vytvoril informačnú a procesnú bázu pre posilňovanie medzisektorovej spolupráce a koordinácie aktivít na národnej a regionálnej úrovni.  Pomocou práce s respondentami (predovšetkým zástupcovia MNO, samospráv, medzinárodných organizácií) ÚSV ROS identifikoval potrebu pravidelného zdieľania informácií o pripravovaných a realizovaných aktivitách, výzvach na finančnú podporu integračných aktivít, odborných informáciách a príkladoch dobrej praxe.  ÚSV ROS Úrad splnomocnenca vlády SR pre rozvoj občianskej spoločnosti bude v rámci realizácie tejto podaktivity zabezpečovať podporu a posilňovanie v rámci predkladaného národného projektu v podaktivite 1.3 poskytovať služby v oblasti výmeny informácií, sieťovania a moderovania medzisektorového dialógu na národnej a regionálnej úrovni.  Podaktivita bude realizovaná formou pracovných stretnutí, podujatí, prieskumných a analytických úloh so zameraním na prepájanie a dialóg medzi ústrednými orgánmi štátanej správy zodpovednými za oblasť migrácie a integrácie cudzincov, samosprávami, medzinárodnými organizáciami systému OSN a organizáciami občianskej spoločnosti.  V rámci podaktivity 1.3 sa zabezpečí prenos informácií a vstupov z prostredia MNO a medzinárodných organizácií do procesov tvorby a implementácie migračnej a integračnej politiky SR a posilní medzisektorový dialóg v tejto oblasti. Jej realizáciou sa taktiež posilní dlhodobá sociálno ekonomická integrácia osôb cieľovej skupiny do spoločnosti a prispeje k zlepšeniu kvality života v komunite.  NP bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravotným postihnutím, ktoré sú definované v Partnerskej dohode SR na roky 2021 – 2027 a v čl. 9 nariadenie o spoločných ustanoveniach, berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu sa budú dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám.  V súvislosti so všetkými plánovanými aktivitami bude zohľadnený v rámci NP:   * princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, v rámci oprávnených aktivít zameraných na výber účastníkov v rámci všetkých vzdelávacích aktivít nebude dochádzať k diskriminácii, k znevýhodneným podmienkam na základe pohlavia alebo príslušnosti k akejkoľvek znevýhodnenej skupine. |
| **Situácia po realizácii projektu a udržateľnosť projektu** |
| Udržateľnosť projektu a efektívna integrácia osôb cieľovej skupiny na území Slovenska sú neoddeliteľne spojené s aktívnou účasťou obcí, samospráv a mimovládnych neziskových organizáci a ich synergickou spoluprácou so štátnymi inštitúciami.  Samosprávy a MNO zohrávali a aj naďalej zozhrávajú dôležitú úlohu pri dlhodobej integrácii a realizovaných aktivitách v prospech osôb cieľovej skupiny. Poskytnutím finančného príspevku samosprávam a MNO sa zabezpečí pokrytie časti ich nákladov, ktoré budú vynakladať na prácu s osobami cieľovej skupiny. Primárnou snahou je aj naďalej zamerať sa na kľúčové oblasti súvisiace s kvalitou života ako sú témy vzdelávania, bývania, zamestnania alebo zdravotnej a sociálnej starostlivosti. Tieto komponenty života štátnych príslušníkov tretích krajín, vrátane migrantov na Slovensku sú cieľom opatrení, ktoré majú na rôznych úrovniach podporiť ich integráciu a napomôcť tak snahe štátu o čo ich najefektívnejšie začlenenie.  Po realizácii projektu očakávame nasledovný stav:  Rozvinuté kapacity MNO a samospráv  Zapojenie MNO, ktoré majú expertízu a skúsenosti z terénu a samospráv, ktoré majú dôležité kompetencie v oblasti integrácie, je kľúčovým faktorom aj pri dosiahnutí udržateľnosti projektu. Ich rozvinuté kapacity sú pomôžu aj do budúcnosti identifikovať a riešiť potreby osôb cieľovej skupiny na základe skúseností a expertízy. Udržateľnosť spočíva v ďalšom budovaní odborných zručností MNO a samospráv, ktoré im umožnia efektívne reagovať na meniace sa potreby cieľovej skupiny. MNO majú schopnosť rýchlo sa prispôsobiť novým výzvam a reagovať na nové trendy v oblasti integrácie osôb cieľovej skupiny. Samosprávy, ako subjekty v prvej línii práce s obyvateľmi majú zásadnú úlohu pri úspešnosti integračných aktivít a pri zvyšovaní kvality života ľudí. Príspevkom k udržateľnosti je aj transfer skúseností medzi MNO a inšitúciami verejnej správy. Spolupráca MNO s inšitúciami verejnej správy Dôležitým faktorom udržateľnosti projektu je aj trvalá spolupráca medzi MNO a inštitúciami štátnej správy. Táto spolupráca by sa mala zakladať na otvorenej komunikácii a zdieľaní informácií. Integrácia osôb cieľovej skupiny je dlhodobý proces, a preto je nevyhnutné udržiavať stabilné partnerstvá na všetkých úrovniach.  Udržateľnosť projektu  Pomoc osobám cieľovej skupiny spočíva v synergii medzi rozvinutými kapacitami MNO a samosprávami, nadobudnutými skúsenosťami, a spoluprácou so štátnymi inštitúciami. Súčasťou udržateľnosti projektu sú aj vytvorené procesy a postupy pre medzisektorový dialóg, výmenu informácií a koordináciu. Ambíciou projektu je prisieť k tomu, aby integrácia osôb cieľovej skupiny na Slovensku nebola ponímaná ako krátkodobé opatrenie, ale ako dlhodobý proces prispievajúci k rozvoju celej spoločnosti. |
| **Administratívna, finančná a prevádzková kapacita žiadateľa a partnera** |
| Žiadateľ a partner disponujú potrebnými administratívnymi, finančnými a prevádzkovými kapacitami na realizáciu NP, a to aj vzhľadom na skúsenosti s realizáciou tohto typu projektu v programovom období 2014-2020.  Žiadateľ aj partner majú vlastné priestorové kapacity na realizáciu odborných činností projektu s adekvátnym materiálno-technickým vybavením, pričom prípadné ďalšie potrebné materiálno-technické vybavenie bude zabezpečené z projektu. Rovnako majú skúsenosti s výberom odborných pracovníkov a ďalších zamestnancov pre účely plnenia odborných aktivít národného projektu.  Realizácia NP bude zabezpečená nasledujúcimi pracovnými pozíciami:  **Žiadateľ:**  **Názov pozície: Odborný garant**  Náplň práce:   * Je zodpovedný za odbornú prípravu, riadenie, koordináciu a vyhodnocovanie procesov a činností, ktoré sú naviazané na implementáciu aktivít projektu a činností potrebných na dosiahnutie stanovených cieľov, výstupov, výsledkov a ukazovateľov plnenia obsahovej stránky projektu. * Poskytuje súčinnosť pri príprave monitorovacích a hodnotiacich správ. * Zabezpečuje a garantuje hladký priebeh odborných činností súvisiacich s hlavnou aktivitou projektu. * Priebežne vyhodnocuje postupy, procesy a metódy, prípadne navrhuje ich revíziu a následné zavedenie do praxe projektu/aktivity/podaktivít/činností vrátane prípravy metodických a projektových dokumentov pre užívateľov v súlade s riadiacou a metodickou dokumentáciou pre Program Slovensko 2021-2027. * Poskytuje metodickú podporu užívateľom projektu súviasiacu s vykazovaním oprávnenosti výdavkov na projektom podporované činnosti zabezpečujúce dlhodobú integráciu osôb cieľovej skupiny. * Zúčastňuje sa na pracovných stretnutiach a podujatiach relevantných pre ciele projektu.   **Názov pozície: Odborný manažér posudzovania výdavkov užívateľov NP**  Náplň práce:   * Overuje a kontroluje oprávnenosť výdavkov užívateľov súviasicich s projektom podorovanými súbormi činností, overuje užívateľmi predložené podklady a povinnú podpornú dokumentáciu potrebnú pre poskytnutie finančného príspevku užívateľom. * Pripravuje podklady pre zmluvnú dokumentáciu užívateľov, podpornú dokumentáciu pre žiadosti o platbu a vykonáva kontrolu súvisiacej dokumentácie. * Komunikuje s užívateľmi v súvislosti s dodržiavaním podmienok zmluvy o spolupráci, poskytuje metodické usmernenia k vykazovaniu výdavkov * Pripravuje podklady pre rozporové konania * Pripravuje a sumarizuje podklady pre žiadosti o platbu pre prijímateľa projektu   **Partner:**  **Názov pozície: Odborný garant**  Náplň práce:   * Je zodpovedný za odbornú prípravu, riadenie, koordináciu a vyhodnocovanie aktivít a činností, ktoré sú naviazané na implementáciu aktivít projektu a činností potrebných k dosiahnutiu stanovených cieľov, výstupov, výsledkov a ukazovateľov plnenia obsahovej stránky projektu. * Poskytuje súčinnosť pri príprave monitorovacích a hodnotiacich správ * Zabezpečuje a garantuje hladký priebeh odborných činností súvisiacich s hlavnou aktivitou projektu. * Priebežne vyhodnocuje postupy, procesy a metódy, prípadne navrhuje ich revíziu a následné zavedenie do praxe projektu/aktivity/podaktivít/činností vrátane prípravy metodických a projektových dokumentov pre užívateľov v súlade s riadiacou a metodickou dokumentáciou pre Program Slovensko 2021-2027. * Poskytuje metodickú podporu užívateľom projektu súviasiacu s vykazovaním oprávnenosti výdavkov na projektom podporované činnosti zabezpečujúce dlhodobú integráciu osôb cieľovej skupiny * Zúčastňuje s ana pracovných stretnutiach a podujatiach relevantných pre ciele projektu   **Názov pozície: Tematický koordinátor**  Náplň práce:   * Je zodpovedný za činnosti a úlohy spojené s koordináciou, výmenou informácií a podporou spolupráce v oblastiach riešených v rámci jemu zverenej témy * Poskytuje súčinnosť odbornému garantovi prijímateľa a odborným garantom partnerov pri nastavovaní riešených úloh a zadaní v jemu zverenej témy * Poskytuje súčinnosť pri spracovaní podkladov pri príprave žiadostí o platbu a monitorovacích správ * Zabezpečuje komunikáciu a výmenu informácií so zástupcami MNO aktívnymi v oblasti integrácie cieľovej skupiny projektu   **Názov pozície: Odborný manažér posudzovania výdavkov užívateľov NP**  Náplň práce:   * Overuje a kontroluje oprávnenosť výdavkov užívateľov súvisiacich s projektom podporovanými súbormi činností, overuje užívateľmi predložené podklady a povinnú podpornú dokumentáciu potrebnú pre poskytnutie finančného príspevku užívateľom. * Pripravuje podklady pre zmluvnú dokumentáciu užívateľov, podpornú dokumentáciu pre žiadosti o platbu a vykonáva kontrolu súvisiacej dokumentácie. * Komunikuje s užívateľmi v súvislosti s dodržiavaním podmienok zmluvy o spolupráci, poskytuje metodické usmernenia k vykazovaniu výdavkov * Pripravuje podklady pre rozporové konania * Pripravuje a sumarizuje podklady pre žiadosti o platbu pre prijímateľa projektu |

|  |  |
| --- | --- |
| **Rozpočet projektu[[12]](#footnote-12)** | |
| **Žiadateľ popíše ako bol pripravovaný rozpočet a ako spĺňa kritérium „hodnota za peniaze“, t.j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.** | Rozpočet položiek projektu je zostavený z jednotkových nákladov práce na jednotlivé pozície (Odborný garant, Tematický koordinátor, Odborný manažér posudzovania výdavkov užívateľov NP) a paušálu vo výške 40% z celkových nákladov práce na krytie zostávajúcich oprávnených nákladov žiadateľa a partnera .  Jednotkové náklady práce boli odvodené z nákladov roku 2023 na rovnaké pracovné pozície (analýzou minulých výdavkov predchádzajúcich projektov) a na roky 2024, 2025 a 2026 boli valorizované o odhadované tempo rastu nominálnych miezd v národnom hospodárstve. |
| **Bude v národnom projekte využité zjednodušené vykazovanie výdavkov? Ak áno, ktorá forma?** | Áno  Jednotkové výdavky - príspevky na mzdy zamestnancov užívateľov.  Paušálna sadzba na pokrytie zostávajúcich oprávnených výdavkov projektu podľa článku 56 NSU |

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity** | **Celková suma** | **Uveďte plánované vecné vymedzenie** |
|  |
| **Hlavná aktivita** |  |  |  |
| 521 - Mzdové výdavky | 1 496 798,00 € | Mzdové výdavky odborných zamestnancov. Indikatívna priemerná mesačná CCP bola stanovená na základe údajov z predchádzajúcich projektov podobného zamerania, prípadne z pracovných pozícií podobného zamerania so zohľadnením indexácie. |  |
|  |
| 901 - Jednotkové výdavky | 4 316 400 € | Finančné príspevky na hodinovú sadzbu celkovej ceny práce zamestnancov užívateľov.  Príspevok na mzdové náklady pre pozície: kvalifikovaný zamestnanec 12 EUR/hod. nekvalifikovaný zamestnanec 8 EUR/hod. |  |
| **Hlavné aktivity SPOLU** | **5 813 198 €** |  |  |
| 956 - Paušálna sadzba na pokrytie zostávajúcich oprávnených výdavkov projektu podľa článku 56 NSU | 2 325 279,20 € | 40% zo sumy skupín výdavkov 521 a 901 |  |
| **CELKOM** | **8 138 477,20 €** | Súčet skupiny výdavkov 521, 901 a 956 |  |
|  |

|  |
| --- |
| **Finančný rámec** |

|  |  |  |
| --- | --- | --- |
| **Fond** | Európsky sociálny fond plus |  |
| **Celkové oprávnené výdavky NP (v EUR) podľa kategórie regiónu[[13]](#footnote-13)** | menej rozvinutý región | **8 138 477,20 €** |
| viac rozvinutý región | - |
| **Zdroj EÚ (v EUR) podľa kategórie regiónu[[14]](#footnote-14)** | menej rozvinutý región | **6 917 705** **€** |
| viac rozvinutý región | - |
| **Vlastné zdroje prijímateľa/partnera [[15]](#footnote-15) (v EUR) podľa kategórie regiónu[[16]](#footnote-16)** | menej rozvinutý región | **0,00€** |
| viac rozvinutý región | - |

| **Merateľné ukazovatele[[17]](#footnote-17)** |
| --- |

|  |  |
| --- | --- |
| Cieľ národného projektu | Cieľom národného projektu je zabezpečiť systémové, transparentné a efektívne poskytovanie finančných príspevkov subjektom, ktoré zabezpečujú implementáciu sociálno- ekonomických integračných aktivít v prospech osôb cieľovej skupiny. Projekt zabezpečí pokračovanie realizácie aktivít, ktoré boli podporené z prostriedkov EU CARE z OP ĽZ s dôrazom na posilnenie kvality poskytovaných aktivít dlhodobej integrácie osobám cieľovej skupiny a ich vplyv na začlenenie a kvalitu života v komunite. Počet osôb poskytujúcich sociálne alebo asistenčné služby |
| Aktivita/Akcia ku ktorej sa MU viaže | Individualizovaná pomoc osobám, ktorým bol udelený azyl alebo poskytnutá doplnková ochrana, a to aj formou finančných príspevkov. |
| Typ merateľného ukazovateľa[[18]](#footnote-18) | výstup |
| Typ územia | MRR |
| Kód | PO113 |
| Názov | Počet osôb poskytujúcich sociálne alebo asistenčné služby |
| Merná jednotka | počet |
| Indikatívna cieľová hodnota[[19]](#footnote-19) | 120 |
|  |  |
| Typ merateľného ukazovateľa | výsledok |
| Typ územia | MRR |
| Kód | PR074 |
| Názov | Klienti, ktorí využili služby |
| Merná jednotka | počet |
| Indikatívna cieľová hodnota | 3000 |

| **Uveďte zoznam iných údajov projektu (ak je to relevantné)** | |
| --- | --- |
| **Kód a názov iného údaja** |  |
| **Merná jednotka iného údaja** |  |

| **Ďalšie požadované údaje pre monitorovanie[[20]](#footnote-20)** | |
| --- | --- |
| **Názov** | Počet medzisektorových podujatí s expertmi v oblasti integrácie |
| **Akým spôsobom sa budú získavať dáta?** | Prezenčné listiny, fotodokumentácia |
| **Názov** | Odporúčania pre oblasť integrácie štátnych príslušníkov tretích krajín |
| **Akým spôsobom sa budú získavať dáta?** | Materiál |

|  |  |  |
| --- | --- | --- |
| **Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny[[21]](#footnote-21)** | | |
| **Prínosy/Dopady** | **Cieľová skupina / užívatelia NP** | **Počet[[22]](#footnote-22)** |
| Integrácia osôb cieľovej skupiny na území Slovenskej republiky | Štátni príslušníci tretích krajín vrátane migrantov | 3000 |

|  |  |
| --- | --- |
| **Štúdia uskutočniteľnosti vrátane analýzy nákladov a prínosov**  *Informácie sa vypĺňajú iba pre investičné typy projektov.* | |
| **Existuje relevantná štúdia uskutočniteľnosti[[23]](#footnote-23) ? (áno/nie)** |  |
| **Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená** |  |
| **V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok)** |  |

|  |  |
| --- | --- |
| **Verejné obstarávanie** | |
| **Sumár zrealizovaných VO** |  |
| **Sumár plánovaných VO** |  |
|  |  |
| **Názov VO[[24]](#footnote-24)** |  |
| **Stručný opis predmetu VO** |  |
| **Celková hodnota zákazky** |  |
| **Postup obstarávania** |  |
| **Metóda podľa finančného limitu** |  |
| **Začiatok VO** |  |
| **Stav VO** |  |
| **Predpokladaný datum ukončenia VO** |  |
| **Poznámka** |  |
|  |  |
| **Aktivita** |  |
| **Hodnota na aktivitu z celkovej hodnoty VO** |  |

|  |  |
| --- | --- |
| **Identifikácia rizík a prostriedky na ich elimináciu** | |
| **Riziko [[25]](#footnote-25)** | |
| **Názov rizika 1** | **Ochota verejnej správy vstupovať do partnerstiev s organizáciami OS** |
| **Popis rizika** | Absencia motivácie resp. nedostatočné kapacity na strane orgánov verejnej správy |
| **Závažnosť** | stredná |
| **Opatrenia na elimináciu rizika** | Podpora transverzálnej spolupráce a  proaktívna podpora lokálnych partnerstiev v rámci aktivít NP |
|  |
| **Názov rizika 2** | **Personálne riziká** |
| **Popis rizika** | Nečakané odstúpenie riadiaceho a administratívneho personálu |
| **Závažnosť** | nízka |
| **Opatrenia na elimináciu rizika** | Zabezečenie kvalitného pracovného prostredia, dostatočné a konkurencieschopné finančné ohodnotenie personálu. Priebežné zabezpečenie náhradných personálnych kapacít u žiadateľa aj partnerov konzorcia. |
|  |
| **Názov rizika 3** | **Ekonomické** |
| **Popis rizika** | Meškanie platieb zo strany poskytovateľa NFP a časový nesúlad medzi schválením žiadosti užívateľov a uhradením NFP zo strany poskytovateľa príspevku |
| **Závažnosť** | Stredná |
| **Opatrenia na elimináciu rizika** | Nastavenie primeranej výšky zálohovej platby zo strany poskytovateľa NFP (prvá zálohová platba aspoň vo výške 40% celkovej sumy). |
|  |  |
| **Názov rizika 4** | **Právne** |
| **Popis rizika** | Neplnenie záväzkov partnera |
| **Závažnosť** | nízka |
| **Opatrenia na elimináciu rizika** | Sankcie za neplnenie záväzkov partnera budú zadefinované partnerskej zmluve. |
| **Názov rizika 5** | **Riziká nedostatočného čerpania zdrojov zo strany užívateľov (MVO)** |
| **Popis rizika** | Nedostatočná absorbčná kapacita MVO pri čerpaní zdrojov. |
| **Závažnosť** | Nízka |
| **Opatrenia na elimináciu rizika** | Proaktívna komunikácia a cielené oslovenie smerom k potenciálnym užívateľom. Zabezpečenie užívateľsky komfortného rozhrania pre žiadosti o finančné príspevky užívateľmi. Poskytovanie konzultácii a infoseminárov potenciálnym uživateľom. |

1. V tomto dokumente je používaný pojem prijímateľ a žiadateľ. Je to ten istý subjekt, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-1)
2. Tabuľka sa opakuje v závislosti od počtu partnerov. [↑](#footnote-ref-2)
3. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.). V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-3)
4. Uveďte dôvody pre výber partnerov [↑](#footnote-ref-4)
5. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-5)
6. V prípade viacerých partnerov, doplňte údaje za každého partnera. [↑](#footnote-ref-6)
7. NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku [↑](#footnote-ref-7)
8. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-8)
9. Podtrieda podľa štatistickej klasifikácie ekonomických činností Vyhlášky ŠÚSR 306/2007 Z.z. z 18. júna 2007 [↑](#footnote-ref-9)
10. Tabuľka sa opakuje v závislosti od počtu priorít a špecifických cieľov. [↑](#footnote-ref-10)
11. Termíny v tabuľke nie sú záväzné. [↑](#footnote-ref-11)
12. V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. [↑](#footnote-ref-12)
13. V prípade Kohézneho fondu vyberte „neaplikuje sa“. [↑](#footnote-ref-13)
14. V prípade Kohézneho fondu vyberte „neaplikuje sa“. [↑](#footnote-ref-14)
15. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-15)
16. V prípade Kohézneho fondu vyberte „neaplikuje sa“. [↑](#footnote-ref-16)
17. V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-17)
18. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-18)
19. V prípade rozdelenia na MRR a VRR je potrebné špecifikovať cieľovú hodnotu za každý typ územia samostatne. [↑](#footnote-ref-19)
20. V prípade viacerých údajov, doplňte údaje za každý údaj. [↑](#footnote-ref-20)
21. V prípade viacerých cieľových skupín / užívateľov NP, doplňte dopady na každú z nich. [↑](#footnote-ref-21)
22. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-22)
23. Pozri aj Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR (dostupné na:<http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-23)
24. Tabuľka sa opakuje v závislosti od počtu relevantných verejných obstarávaní. V prípade, ak sú VO realizované v rámci paušálnej sadzby, uvedená tabuľka sa nevypĺňa [↑](#footnote-ref-24)
25. Tabuľka sa opakuje v závislosti od počtu rizík. [↑](#footnote-ref-25)